b'\n_START_ARTICLE_\nKetli Tiitsar\n_START_SECTION_\nHaridus\n_START_PARAGRAPH_\nAastatel 1991\xe2\x80\x931995 \xc3\xb5ppis Tiitsar Tallinna Kunsti\xc3\xbclikoolis metallikunsti erialal (l\xc3\xb5petas cum laude) ning 1999. aastal sai samal erialal magistrikraadi. L\xc3\xbchikest aega \xc3\xb5ppis ka Oslos Kunsti ja Disaini Kolled\xc5\xbei metalliosakonnas ning ehtedisaini Hollandi Gerrit Rietveldi Akadeemias.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\n1996. aastal l\xc3\xb5id Ketli Tiitsar, Kristi Paap, Kaire Rannik, Berit Tee\xc3\xa4\xc3\xa4r ja Maria Valdma r\xc3\xbchmituse F.F.F.F. (Fun For Five Female), mis tegutses kuni 2005. aastani. R\xc3\xbchmitus tegeles installatsioonide ja fotograafiaga ning ka n\xc3\xa4ituste disainimise ja kureerimisega._NEWLINE_1999. aastast on ta Eesti Tarbekunsti- ja Disainimuuseumis kureerinud, korraldanud ja kujundanud n\xc3\xa4itusi, Alates 2002. aastast t\xc3\xb6\xc3\xb6tab ta Eesti Tarbekunsti- ja Disainimuuseumi projektijuhina.\n_START_SECTION_\nLiikmesus\n_START_PARAGRAPH_\n2002. aastal sai temast Eesti Kunstnike Liidu liige ja Tallinna Rakenduskunsti Triennaali \xc3\xbchenduse liige, millest aastatel 2002\xe2\x80\x932014 oli juhatuse esinaine.\n_START_SECTION_\nLooming\n_START_PARAGRAPH_\nPeamiselt teeb Ketli Tiitsar oma ehted puidust, mis on tema s\xc3\xb5nul t\xc3\xa4hendusrikas ja k\xc3\xb5igile tuttav materjal, aga kasutab ka muid looduslikke materjale._NEWLINE_Lisaks peavad ehted tekitama huvi ja looma lugusid'